**CAPITOLUL X: Planul de finanțare al strategiei**

Suma publică totală alocată Strategiei de Dezvoltare Locală a Asociației Gal Regiunea Rediu Prăjeni este alcătuită din componenta A și Componenta B. Calcularea și stabilirea planului de finanțare al SDL are la bază următoarele:

***Componenta A*** – Valoarea aferentă teritoriului și populației acoperite de parteneriat, respectiv 19,84 euro/locuitor și 985,37 euro/km2.

* Populația GAL Regiunea Rediu Prăjeni este de 34.101 locuitori. Valoarea aferentă populației acoperite de parteneriat este de 676.563,84 euro;
* Suprafața teritoriului GAL Regiunea Rediu Prăjeni este de 505,28 km2. Valoare aferentă teritoriului acoperit de parteneriat este de 497.887,75 euro;
* Valoarea totală a componentei A este de 1.174.452 euro.

În urma analizei diagnostic, analizei swot, indicatorilor de rezultat stabiliți, s-au identificat prioritățile, ierarhizate astfel:

* **P6: Promovarea incluziunii sociale, a reducerii sărăciei și a dezvoltării economice în zonele rurale**

Valoare procentuală: 49,64 %

Contribuție publică nerambursabilă: 583.000 euro

Măsurile din cadrul priorității P6: M5 Facilitarea creerii și dezvoltării de activități neagricole în mediul rural; M6 Conservarea, protecția și menținerea biodiversității naturale a zonelor protejate, inclusiv a zonelor Natura 2000, a peisajelor și a zonelor cu mare valoare naturală; M7 Dezvoltare locală în regiunea Rediu Prăjeni; M8 Investiții în infrastructura socială; M9 Infrastructură de bandă largă în spațiul rural.

* **P2 Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor.**

Valoarea procentuală: 30,65%.

Contribuție publică nerambursabilă: 360.000 euro.

Măsurile din cadrul priorității sunt: M2 Îmbunătățirea performanței economice a exploatațiilor agricole din teritoriul GAL Regiunea Rediu Prăjeni; M3 Facilitarea intrării în sectorul agricol a unor fermieri calificați, în special din fermele mici; M4 Tineri fermieri sefi de exploatație.

* **P1 Încurajarea transferului de cunoștințe și a inovării în agricultură, silvicultură și în zonele rurale.**

Valoarea procentuală: 1,19%.

Contribuție publică nerambursabilă: 14.000 euro.

Măsura din cadrul priorității este: M1 Transfer de cunoștințe și acțiuni de informare

**Cheltuielile de informare și animare** sunt în procent de 18,52 %, adică 217.452 euro.

***Componenta B*** – Valoarea aferentă componentei se va calcula în urma acordării unităților de bonificație prin verificarea nivelului de calitate a strategiei, în urma procesului de evaluare și selecție.